cyanic-selkie/wikianc huggingface dataset:
Idioma francés
Lexico
Os neerlandismos se troban en o campo d'a navegación y comercio maritimo, (esturman, drogue, matelot, vrak), a construcción y incheniería (boulevard, digue) y en d'atros (kermesse, mannequin, bouquin, vague). As palabras d'orichen baixo-alemán tamién pueden tener relación con a mar (homard). As palabras d'orichen alto-alemán u meyo-alemán perteneixen a atros campos (cible, choucroute, kitsch).
Os primers anglicismos teneban relación con a navegación y trafico maritimo (bateau), pero en o sieglo XVIII encomenzó un periodo d'introducción masiva de palabras como session, voter y budget conoixiu como "anglomanía". En o sieglo XIX os anglicismos son referents a nuevos esportes (golf, tennis), a industria y o ferrocarril (wagon, tunnel, express, tender, ticket), y bebidas alcoholicas (brandy, gin y whisky).
O comercio medieval permitió a entrada d'arabismos como alcool y algèbre. Tamién bi ha arabismos recients que s'introducioron dende países arabes de l'Imperio colonial francés.
O desarrollo cientifico ha favoreixiu a entrada d'helenismos como orthopédie, photographie y biologie.
The Prisoner of Zenda (cinta de 1937)
The Prisoner of Zenda (títol en anglés, en aragonés O presoner de Zenda, enguerada en Aragón con o títol en castellano de El prisionero de Zenda) ye una cinta estausunidense de l'anyo 1937 de cine d'aventuras dirichita por John Cromwell, seguntes un guión d'Edward Rose, Wells Root y John L. Balderston (basato en The Prisoner of Zenda d'Anthony Hope) producit por David O. Selznick y con una banda sonora orichinal d'Alfred Newman. A cinta, que recibió cuantos premios, incluye en o suyo reparto a destacatos actors como Ronald Colman, Madeleine Carroll, C. Aubrey Smith, Raymond Massey, Mary Astor, David Niven u Douglas Fairbanks, Jr..
Montgai
Montgai (Mongay en castellano) ye un lugar situato a man de Viacamp i Lliterà, perteneixient a este municipio de la comarca de Ribagorza. Huei ye despoblato.
Amiga 500
thumb|300px|Amiga 500. L'Amiga 500 ye l'ordinador domestico Amiga mas vendiu de Commodore. Se presentó en CeBit en mayo de 1987 de conchunta con l'Amiga 2000 y tien datos de rendimiento semellants a iste. O grupo destinatario de l'ordinador yeran prencipalment usuarios privaus con un presupuesto mas reduciu. A costa d'a capacidat d'actualización, se prescindió d'una caixa d'escritorio y en o suyo puesto se trigó un disenyo semellant a o d'o Commodore 128. L'Amiga 500 estió, mesmo mas que l'Amiga 2000, particularment popular como ordinador de chuegos en o suyo día, ya que a calidat d'imachen y son yera clarament superior a la d'o PC estandar en ixe inte. En termins de politica de mercato, l'Amiga 500 estió disenyau prencipalment como que una respuesta a l'exitoso competidor Atari ST. En a practica, l'Amiga 500 cumplió a suya función y superó clarament a o Atari ST en a competencia. Manimenos, cambió a imachen cheneral d'a serie de modelos Amiga como "ordinador de chuegos".
Montgai
Cheografía
Ye situato en un pueyo baixo una penya.
Toponimia
En los textos medievals ye Mongaudi y Montegaudio.
Historia
En lo sieglo XII Remón Berenguer IV donó la fortaleza a los templers.
Labata
Labata ye un lugar aragonés d'o concello municipal de Casbas de Uesca, situato en a comarca d'a Plana de Uesca y provincia de Uesca.
A suya población yera de 57 habitants en o 2008.
Toponimia
O toponimo Labata deriva d'o latín GLEBATA, plural neutro de GLEBATUM, relacionau con GLEBA u GLAEBA ("torrueco").
Cheografía
O lugar de Labata ye situato a 579 metros d'altaria sobre o livel d'a mar.
Casas
Os nombres d'as casas de Labata son:
Albero, Ambrosio, Aniceto / Churrera, Aragón, Arazo, Aso, Balenga, Barrio, Barrio / Leonor, Bellostas, Bescós (1), Bescós (2), Bitico / Lafarga, Bonifacio / Leonor, Broto, Buil, Candida, Carlota, Casa d'a Villa / Perpetua?, Casa O Lugar, Carbonero, Carretero, Castán, Cebollero, Cheta, Concha, Constante, Cornelio, O Correo , Costiana, Cuchares, Cuello, El Cura, Espona, Esquirador, Felicitas / Sierra, Felisa, Ferrer, Flores / Acebillo, Foncillas, Gabarre, El Herrero, Irene, Isidora, Jacinto, Jordán, José María, Juan Andrés, Juliana, Juliana Pastor, Julianeta, Justo, Lafarga, Lafarga Rincón, Laviña, Lorenza, Mariscal, Martincho, Martín Juan, Matías, ''Meli (ant. Lucas), Montañeses, Nasarre (1), Nasarre (2), Naya, Pardo, Perico, Pertusa, Pili, Pinos, Rita, Rivera, Rodellar, Rufer, O Rufo, Salillas, Sastre, Tisner, Tomaser, Torrente, Torres, Trallero, Urbano, Usón, Valentín, Valera y Viñuales''.
Ñ
A Ñ ye a quincena letra de l'alfabeto aragonés y a docena consonant. Tamién se fa servir en os alfabetos astur-leyonés, basco, bretón, chamorro, espanyol, extremenyo, filipino, gallego, guaraní, mapudungún, quichua, tartaro de Crimea, tetun y wólof.
En aragonés
As normas oficials de l'Academia d'a Luenga Aragonesa consideran normativa a escritura con <ñ> en idioma aragonés: siñal ([si’ɲal]), cabañera ([kaβa’ɲeɾa]), ñapir ([ɲa’piɾ]), boñ ([boɲ]); encara que a grafía referencial pa representar iste fonema nasal palatal sonoro ye o digrafo <ny>.
Buròs
Buròs (Buròs en occitán, Buros en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'o País de Morlans y de Montanerés y rechión de Nueva Aquitania. A comuna yera parte de l'antiga provincia d'o Biarn.
A suya población ye de 1.416 habitants (1999) en una superficie de 13,81 km², con una densidat de población de 102,53 hab/km².
Ferranyal
thumb|300px|Un ferranyal Un ferranyal ye como se diz a un campo sembrato con segal u atro cerial verde (ferraina) u un campo on se gosa sembrar hierbas leguminosas (alfalz, beza, esparceta), familia de plantas con gran importancia pa o suelo y alimentación porque prenen o nitrocheno atmosferico y sintetizan mes aminoacidos que no atras plantas.
En os dos casos a finalidat ye conseguir hierba pa que minche o bestiar. En o primer caso o bestiar paixenta a fins d'agüerro sin que desapareixca a hierba dimpués d'hibierno (cuan se solta o bestiar a paixentar en os ferranyals se diz dar a ferraina u correr a ferraina). En o segundo caso, os propietarios dallan as leguminosas pa ferraina.
I hai un dito en aragonés que ye trobar-se como uella en ferraina, que se diz cuan beluno se troba muit bien en bel puesto.
Como testimonio d'a importancia d'os ferranyals en a economía agricola y pastoril, figuran en os textos medievals, como elementos romances en textos latinos y como zaguers aragonesismos en o stándard escrito medieval, que tendeba a imitar o modelo castellano. Por eixemplo en o documento lº 1271 de l'Archivo d'a Comunidat de Teruel:
En a Comunidat d'Albarracín deciban ferrenyal a un campo chicot sembrato con graminias situato en as heredatz a man d'as viviendas. Estos campos yeran destinatos a alimentar a lo bestiar de labor mientres a primavera, y pa evitar o pastoreyo con uellas u crabas se feban unas tapias de piedra y arbustos, y por ixo huei lis dicen cerradas en o castellano local, pero encara en a Sierra d'Albarracín tamién los se denominan erreñales u arrañales. A o texto d'a sentencia de Rodenas de 1543 se nombran muitos ferreñales.
En o sieglo XV escribiban fereginal (/ferechinal/) en Mirambel, que puet estar un catalanismo fonetico:
Toponimia
A importancia d'os ferranyals en a economía rural se manifiesta en a toponimia. Chesús Vázquez Obrador localiza en un texto de 1431 de Panticosa o toponimo Ferrionals, pero huei en l'alto Galligo se diz d'atras trazas como ferrainar.
Monzalbarba
Tracidionalment a suya economía se basaba en a huerta, pero a la fin d'o sieglo XIX y prencipios d'o sieglo XX s'establioron bellas industrias en o lugar. Manimenos encara i remanen bels cautivos de panizo y alfalz, mas que mas. Se i troba tamién un important centro lochistico de distribución d'hidrocarburos d'a interpresa CHL.
Universidat (Zaragoza)
Universidat (en castellano Universidad) ye un districto de Zaragoza (Aragón). Se divide en os barrios de la Romareda y Universidat. Muga con os districtos de Torrero-A Paz, Centro, Sant Chusé, Delicias, Oliver-Valdefierro y Casablanca.
Monzalbarba
Actualment ye a seu d'o "Rechimiento de Pontoners y Especialidaz de Incheniers nº 12" de l'Exercito espanyol. Iste rechimiento se creyó en 1872 y ha tenito atras seus en a ciudat de Zaragoza antis de rematar establindo-se en Monzalbarba en l'anyo 1976.
Ferranyal
Toponimia
Os ferranyals figuran en a toponimia y microtoponimia catalana, por eixemplo en Freginals. En a toponimia de Benavarri trobamos Es Farranyals, Els Ferrinyals, Farranales, El Ferrenyal, Farrenyal.
Universidat (Zaragoza)
En iste districto se troban o campo de fútbol de La Romareda, l'Auditorio Palacio de Congresos de Zaragoza y o Parque José Antonio Labordeta.
Mugas
thumb|230px|left|Mapa d'o districto Seguntes os plans censals d'o Concello de Zaragoza as mugas d'o districto son:
Monzalbarba
Toponimia
O toponimo Monzalbarba significa en arabe "residencia de berbers". S'escribe en os textos medievals como Mocalbarba, Mezalbarba, Mezalbarber y Meçalbarba; estando interesant as formas en plural: Mucalbarues, Mucalbaruas que poderban indicar un plural de barber con o plural aragonés -ers.
Historia
No se sabe mui bien l'orichen d'o lugar, encara que puet estar una villa romana que se trobaba en iste mesmo puesto situata chunto a una antiga calzada. Ya existiba en o sieglo VII una ermita adedicata a la Virchen de l'Antiga, actualment a Virchen de la Sagrada.
En o sieglo X se repobló con berbers, prenendo lo nombre de "Manzil barbar". O rei aragonés Alifonso I reconquiere o lugar en o sieglo XII y lo cede a lo caballero alabés Ambrosio de Casanate. En 1201 pasa a estar un barrio d'a ciudat de Zaragoza.
En 1489 perteneixeba a la Sobrecollida de Zaragoza, pero en o fogache de 1495 figura como un lugar d'a Sobrecollida de Tarazona.
Muitos d'os suyos habitants fuyoron en a Guerra d'o Francés ta Zaragoza y muitos d'éls morioron en os Setios. Entre os anyos 1837 y 1885 estió un municipio independient, tornando atra vegata dica hue a estar un barrio de Zaragoza.
A problación creixió a la fin d'o sieglo XIX y prencipios d'o XX debito a la instalación de bellas interpresas en o lugar, estendillando-se por a carrera de Santa Ana, a Barriada obrera de l'anyo 1930 y o barrio de Sant Chusé de l'anyo 1956.
Oskorri
Oskorri (vesprada roya en basco) ye un grupo de musica folk basco, activo dende primerías d'os anyos 1970, que prencipió fendo una traza particular de fusion jazz con a musica tradicional basca. Ha esdevenito en l'actualidat uno d'os grupos de musica folk mas conoixitos d'o País Basco con una ampla prochección internacional.
Río Tisza
O río Tisza (Tisa en rumano; Тиса en rutén; Тиса en ucrainés; Tisa en eslovaco; Тиса u Tisa (en Idioma serbocroata) ye un río d'Europa Central, afluent d'o río Danubio, que tién o suyo naixedero en os monts Carpatos, en Ucraína, a 2.020 metros d'altaria sobre o livel d'a mar, y vierte as suyas auguas en o río Danubio en Novi Sad (Serbia) dimpués d'un recorrito de 965 km de longaria en trescruzando territorios d'Ucraína, Hongría, Eslovaquia y Serbia.
As suyas auguas drenan, a traviés d'un cabal meyano de 792 m³/s, una cuenca hidrolochica de 156.087 km² de superficie.
Cesare Pavese
Cesare Pavese, naixito de Santo Stefano Belbo (Piemont) o 9 de setiembre de 1908 y muerto en Torino (Piemont) o 26 d'agosto de 1950, estió un escritor y poeta italiano.
Primeras anyadas
Cesare Pavese estudeó Literatura anglesa en Torino, y escrebió a suya tesi doctoral sobre o poeta estausunidense Walt Whitman. Tradució en 1932 t'o italiano a obra Moby Dick, d'Herman Melville, amás d'obras de John Dos Passos, de William Faulkner, de Daniel Defoe, de James Joyce u de Charles Dickens.
A postguerra
Dimpués d'a Segunda Guerra Mundial, Cesare Pavese estió militant d'o Partito Comunista d'Italia, y vivió en Serralunga di Crea, dimpués en Roma, Milán y, finalment, Torino, a on treballó t'a editorial Einaudi, y a on se suicidó en un hotel o 26 d'agosto de 1950.
Mary Astor
Mary Astor (nombre artistico de Lucile Vasconcellos Langhanke), naixita de Quincy (Illinois, Estaus Unius) o 3 de mayo de 1906 y muerta en Woodland Hills (California, Estaus Unius) o 25 de setiembre de 1987, estió una actriz estausunidense activa en o cine estausunidense dende primerías d'os anyos 1920 dica meyatos d'os anyos 1960.
D'entre a suya filmografía (muita s'ha perdito), se puet destacar as suyas interpretacions en bellas cintas como The Bright Shawl (1923, John S. Robertson), Beau Brummel (1924, Harry Beaumont), Don Juan (1926, Alan Crosland), Men of Chance (1932, George Archainbaud), I Am a Thief (1934, Robert Florey), The Prisoner of Zenda (1937, John Cromwell), The Great Lie (1941, Edmund Goulding), Fiesta (1947, Richard Thorpe), u Little Women (1949, Mervyn LeRoy).
Ch
Ch ye un digrafo emplegato en l'aragonés, o castellano, o polaco, o checo, o galés, o cornico y bretón entre atros.
En aragonés moderno se fa servir a ch en as grafías de l'Academia de l'Aragonés y de Uesca ta representar o sonito /t∫/. O mesmo sonito se representa en a grafía d'a Sociedat de Lingüistica Aragonesa con as letras G y J.
Orichen d'o digrafo ch
Un d'os orichens d'o digrafo ch en as grafías d'as luengas romances ye o suyo uso en helenismos en o mesmo latín. Cuan s'intensificó a helenización cultural d'as clases cultas romanas, a chent de cultura prebaba de reproducir con més difelidat a prenunciación griega en as aspiratas φ, θ y χ, que se representoron ph, th, ch, esto se cheneralizó en o periodo clasico y s'estendilló a lo latín vulgar.
En latín medieval os nombres chermanicos que en orichen teneban una H- inicial se podeban escribir tamién con ch. Segunt Heinrich Lausberg l'antroponimo Chlodavicus provién d'un hipotetico *Hludawik en francico orichinal con una pronunciación con fricativa uvular xorda [χ], pero os escribanos pronunciaban d'una forma culta como [k] orichinando Clöevis y dimpués Clovis.
En as grafías medievals d'as luengas romances, como por eixemplo en a grafía de l'aragonés medieval encara se feba servir a ch pa escribir helenismos como christiana u parrochia.
En aragonés medieval a ch tamién se feba servir en parolas patrimonials derivatas de parolas latinas con grupo -KT- en casos que se consideran castellanizacions foneticas (fecho, drecho, ecetra), que yeran mes frecuents en l'aragonés d'as comunidaz aragonesas. Este tipo de parolas tamién apareixen muito a sobén en malas transcripcions de textos medievals aragoneses feitas en os sieglos XIX y XX por autors que no sabeban aragonés ni paleografía y que no sabeban interpretar a traza que teneban os escribanos aragoneses d'abreviar o grupo -it- con guionets u falquetas en parolas como feito y dreito. A part d'a castellanización fonetica d'o grupo -KT- en l'aragonés d'as comunidaz aragonesas tamién se feba servir pa representar atros rasgos foneticos diferents de l'aragonés orichinal y coincidents con o castellano y mozarabe (regacho en cuenca de regallo, Torricho en cuenta de Torrillo), en competencia con a letra xe.
Ye en textos tardans de fins d'o sieglo XV cuan se produce a descomposición d'a scripta aragonesa y s'encomienza a cheneralizar a ortografía castellana cuan o uso d'a ch s'exampla a parolas con etimolochía latina y arabe que enantes s'escribiban con j, g y i. D'esta traza veyemos Villanueba de Borchaçut, alchama, Alchaferia, Lanacha, correchidor, Alfacharín ecetra en os textos d'a "Casa de Ganaders de Zaragoza", y en atros textos contemporanios podemos veyer coexistencia entre calonche y calonge, pontache y pontage u entre Cinecha y Cineja''.
Mocador
thumb|right|250px|Un mocador. Un mocador ye un tipo de panyuelo que s'emplega pa mocar-se    y de regular tiene unas mesuras que lo fan de buen llevar en a pocha.
Por contra a lo que a sobén se leye en aragonés escrito, as parolas «mocador» y «moquero» no son sinonimos de tot de «panyuelo» sino que se gosan referir más chusto pa o panyuelo de pocha u pa mocar-se, y coexisten con «panyuelo» que s'emplega pa la resta de casos. Nomás en Ribagorza se documentaba en primerías d'o sieglo XX (J. Moneva) con o sentiu más amplo de «panyuelo», lo mesmo que tiene en catalán y francés. En Caspe se documentaba tamién por ixas envueltas con o sentiu de «mantón fino de punto».
Provincia de Palencia
Palencia ye una provincia d'o centro d'Espanya, en la parti este d'a comunidat autonoma de Castiella y Leyón.
Muga a lo norte con as provincias de Leyón, Cantabria, Burgos, y Valladolit.
Palencia ye una provincia espanyola de reducita población, con una densidat d'alto u baixo 22 habitants/km²: una d'as menors d'a Unión Europea. A población d'a provincia ye de 173.471 hab. (2005) y 81.439 d'éls viven en a capital, Palencia.
A provincia tien 191 municipios, y muitos d'estos municipios son lugars de menos de 100 habitants.
Penyalba (Castellón)
Penyalba ye una pedanía de Segorb, en la comarca de l'Alto Palancia, y en la provincia de Castellón. En l'anyo 2010 teneba una población de 296 habitants.
Topomimia
En los textos medievals figura como Carrica.
Sent Lari (Gers)
Sent Lari (Sent Lari en occitán, Saint-Lary en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'a Gascunya aushesa.
Minas Gerais
Minas Gerais (en aragonés: Minas Chenerals) ye una d'as 27 unidaz federals de Brasil. Ye localizau en a Rechión Sudeste de Brasil, ye o quarto mayor en extensión, con una superficie licherament superior a la de Francia: 586.528.2 km². Limita a o sud y a o sudeste con o estato de São Paulo, a o ueste con Mato Grosso do Sul, a o noroeste con Goiás y o Districto Federal, a o norte y nord-este con Bahia, a o este con Espírito Santo y a o sudeste con o estato de Rio de Janeiro. O suyo territorio ye dividiu en 583 municipios, a mayor cantidat entre os estaus brasileros.
La Torre de Cabdella
La Torre de Cabdella ye un municipio catalán situau en la provincia de Leida, en la comarca de lo Pallars Chusán y en lo partiu chudicial de Tremp. La suya población ye de 722 habitants(2006), en una superficie de 165,27 km² con una densidat de población de 4,37 hab/km².
Chorche III d'o Reino Uniu
Chorche III d'o Reino Uniu, naixito de Londres o 4 de chunio de 1738 y muerto en o Castiello de Windsor (Windsor, Berkshire, Anglaterra) o 29 de chinero de 1820, estió un rei de Gran Bretanya y Irlanda, que ocupó a cadiera reyal dende o 25 d'octubre de 1760 dica 31 d'aviento de 1800, y dende dita calendata dica la suya muerte rei d'o Reino Uniu de Gran Bretanya y Irlanda. Tamién estió rei de Hannover (d'antis mas yera un electorato).
La Torre de Cabdella
Los lugars de Mont-ros, la Plana de Mont-ros, Beranui, Gramenet de Beranui, Molinos, Paüls de Flamisell, Pobellà, la Pobleta de Bellveí, Antist (La Torre de Cabdella), Castell-estaó, Envall, Estavill, Aiguabella, Astell, Cabdella, Espui, Guiró, Oveix y a Central de Cabdella a mas de los despoblaus de Bellveí, Puiforniu y Serraspina fan parti de lo municipio.
Podarcis
Podarcis ye un chenero d'a familia Lacertidae con una distribución circunmediterrania que en a crisi mesiniense tenió un proceso de diversificación y especiación como consecuencia d'a colonización d'as actuals islas mediterranias y dimpués de l'aislamiento cheografico cuan o livel de l'augua tornó a puyar en a mar Mediterrania.
Especies y subespecies
thumb
Nughedu Santu Nigola
Nughedu Santu Nigola (Nughedu Santu Nigola en sardo; Nughedu San Nicolò, en italiano y oficialment) ye una comuna sarda en a provincia italiana de Sasser y rechión de Cerdenya, que feba parte de l'antigo reino de Cerdenya.
A suya población ye de 925 habitants (2007) en una superficie de 67,95 km², con una densidat de población de 13,61 hab/km².
Orús
Orús ye un lugar d'a provincia de Uesca, situato en o municipio de Yebra de Basa en l'Alto Galligo.
Se i troba en o fundo d'a Vallibasa. Tien nomás dos casas, as dos habitatas. En a mas alta d'ellas destaca la suya chaminera tronconica. En a casa baixa destaca la finestra achilmezata conopial. Tamién bi ha una ferrería pero ye en ruinas.
Partido Independentista Puertorriqueño
O Partido Independentista Puertorriqueño (PIP) (castellano; Puerto Rican Independence Party en anglés) ye un partiu politico Portorriquenyo de cuchas, establiu en 1946 por ex-miembros d'o Partido Popular Democratico (PPD).
Panzano
Panzano ye un lugar aragonés d'o concello municipal de Casbas de Uesca, situato en a provincia de Uesca y comarca d'a Plana de Uesca.
Mosal
thumb|180px|right|Un [[can con mosal.]] O mosal (d'o latín <MORSALE, de <MORSU, «mueso») u muixera ye un elemento que s'ubica arredol d'o mueso d'un animal ta evitar que pueda fer mosigo, apaixentar-se u tan de menos ubrir a suya boca.
Os mosals son emplegaus a sobén con cans no amostratos, sigan grans u chicoz, ta evitar eventuals mosigos. Tamién pueden estar emplegadas con animals agresivos u altras situacions semilars.
Panzano
Cheografía
A localidat de Panzano se troba situata a 649 metros d'altaria sobre o livel d'a mar, a una distancia de 29 km d'a ciudat de Uesca, a capital d'a suya comarca y d'a suya provincia.
Casas
Os nombres d'as casas de Panzano son:
Abadía / El Cura, Aineto, Aldrián, Alpín, Antón, Arellano, Asín, Borroy, O Cabalero, Cadena, Calvo (antis, Fantoba), O Caminero, Campo, Cañardo, Conte, Dulero, Esteban, Fabana, Fanlo, Fuerzas, Gros, L'Herrero, d'a Justa, Justes, Lizana, Mairal, Mestre, Naya, Olibán, Otín, Pepín, Severo, A Tienda, Vallés y Zamora.
Castellfollit de la Roca
Castellfollit de la Roca (Castellfullit de la Roca en castellano) ye un municipio catalán situato en a provincia de Chirona y en a comarca d'A Garrocha.
A suya población ye de 993 habitants (2006) en una superficie de 29,12 km², con una densidat de población de 1.360,27 hab/km².
Historia
Castellfollit (l'apellito de la Roca ye muderno, ta distinguir-la d'os atros Castellfollit, Castellfollit del Boix y Castellfollit de Riubregós) estió destruyita en os tierratremos de 1427-1428.
Durante a Guerra Civil catalana, l'ocuporon en 1462 os campesins de Francesc de Verntallat. En 1657, en a Guerra d'os Segadors tubo lugar a batalla de Castellfollit, en la que as tropas castellanas de Francisco de Orozco, marqués de Mortara, derrotoron as tropas francesas. En 1691, os franceses enronoron o castiello de Castellfollit de la Roca.
En 1874, durante a Terzera Guerra Carlista, en l'atra batalla de Castellfollit, os carlistas de Francesc Savalls derrotoron as tropas republicanas de Ramón Nouvilas.
Cheografía
Castellfollit de la Roca ye situato a 296 metros d'altaria sobre o livel d'a mar, a una distancia de 46 km de Chirona, a capital d'a suya provincia.
Felis silvestris catus
thumb|right|230px|Gato domestico - [[Brasil.]] O gato (Felis catus (L., 1758) ) ye un mamifero domestico d'a familia d'os Felidae (felins), carnivoro, con unglas retractils, de pelache preto y suau. Ye estau domesticau dende fa bellas 7.000 anyadas. As crietas d'o gatos se dicen gatolins.
Etimolochía
Gato ye a evolución d'o latín cattum d'alcuerdo con a fonetica aragonesa. En aragonés bi ha una traza de dirichir-se u clamar a l'animal que ye mixin(o)-mixin(o), que conserva o castellano d'Aragón, y tamién se puet fer servir pa referir-se a un gato prou conoixito u familiar.
Caracteristicas
O gato domestico (Felis silvestris catus) pesa entre 3 y 8 kg de peso. Viven bellas 15 añadas si son bien cudiaus. O gato mas lonchevo cuaternau vivió 34 anyadas. As fembras son prenyadas 55 días y libran entre 2 y 6 gatolins, que les da de tetar entre 3 y 4 semanas. Os gatos tienen una gran variedat de pelaches y colors, anque se gosa distinguir entre os de pelos largos y pelos curtos. Mesmo bi'n ha de razas que no en tienen de pelos.
A coda sirve ta mantener o equilibrio, puede variar muito en a suya longaria. En os gatos de raza manch, a coda ye inexistent.
Os suyos dients y unglas son adaptaus a lo suyo estilo de vida carnivoro.
Puent de Zabalcoch
O puent de Zabalcoch (en castellano puente de Zabalcochs) ye un puent sobre o río Veral situau en o termin municipal d'Ansó.
Felis silvestris catus
Caracteristicas
O gato ye ta muitos un animal de companyía. Ye mas independient que o can pero tamién puede estar mui afectivo si le se educa y le se tracta bien.
Os gatos domesticos gosan minchar minchars paraus. Anque tamién cazan zorces y muixons como complemento a la suya dieta. Lis cuacan os corazons d'animals, o pescau, o figado y atras carnes. Cal que les ne manque d'augua fresca. A leit lis cuaca muito, pero muita leit puede prevocar-les espenyo.
Pico Central de Casterillet
O pico Central de Casterillet (en francés pic Central de Costerillou) ye un mont de 2.993 m d'altaria situau en a muga entre a provincia de Uesca (Aragón) y o departamento d'os Altos Pireneus (Occitania).
Felis silvestris catus
Caracteristicas
Por istinto, ye un animal cazador. Os gatos de rafal, viven de traza semisalvache y cazan zorces y ratas que d'atra traza se mincharían o grano. Muitos gatos matan zorces y muixons chicoz por instinto, pero no se los minchan.
O gato salvache
O gato salvache (Felis silvestris) ye parellano a lo gato domestico, pero ye mas gran, mas cerenyo y tienen a coda mas curta y cerruda. Vive en Europa, Africa y Asia occidental.
Laurent Fignon
Laurent Fignon, naixito de París (Isla de Francia) o 12 d'agosto de 1960 y muerto en a mesma ciudat o 31 d'agosto de 2010, yera un ciclista francés, activo en o mundo d'o ciclismo dende primerías d'os anyos 1980 dica primerías d'os anyos 1990. Mientres a suya carrera esportiva ganó cuantas cursas ciclistas, encluyendo-ie 2 Tour de Francia (1983-1984), un Giro d'Italia (1989), o Campionato de Francia de Ciclismo (1984), dos Milán-San Remo (1988, 1989) y una Flecha Valona (1986), amás de cuantas atras victorias menors.
Puent de Zabalcoch
Toponimia
O toponimo d'orichen basco Zabalcoch incluye o sufixo patronimico chenitivo (cf. cast. -ez) que a sobén se confunde con derivaus de -etxe "casa".
Homo erectus
Homo erectus ye o nombre cientifico d'una especie d'a familia d'os Hominidae, que ye fácil que deribe de l'Homo ergaster.
Descubrimiento
En 1891 l'anatomista neerlandés Eugène Dubois, mientres feba escavacions paleontolochicas, en fació o primer decubrimiento d'a especie, formato por un fémur y un cranio, en o río Solo, a man de Trinil (isla de Xava, en l'actual Indonesia). Dubois denominó a ista nueva especie Pithecanthropus erectus, y recibió o nombre popular de Hombre de Xava u Hombre de Trinil.
Dimpués se troboron atros chacimientos en China, arredol de Pequín, que recebieron o nombre cientifico de Sinanthropus pekinensis y o nombre popular de Hombre de Pequín. Tamién en o norte d'Africa bi ha chacimientos d ' Homo erectus, que recebieron o nombre d ' Atlantropus.
En 1940 toz istos restos fueron adscritos a o chenero Homo.
Sarroca de Bellera
Sarroca de Bellera ye un municipio catalán situau en la provincia de Leida, en la comarca de lo Pallars Chusán y en lo partiu chudicial de Tremp. La suya población ye de 136 habitants (2008), en una superficie de 87,5 km² con una densidat de población de 1,55 hab/km².
Cantinflas
Cantinflas u Mario Moreno "Cantinflas" (nombre artistico de Fortino Mario Alfonso Moreno Reyes), naixito de Ciudat de Mexico o 12 d'agosto de 1911 y muerto en ixa mesma capital o 20 d'abril de 1993, estió un destacato actor mexicano, activo en o cine mexicano dende meyatos d'os anyos 1930 y con cuantos premios recibitos mientres a suya carrera cinematografica.
D'entre a suya filmografía, se puet destacar a suya partecipación en as cintas El supersabio (1948, Miguel M. Delgado), Si yo fuera diputado... (1951, Miguel M. Delgado), Around the World in 80 Days (1956, Michael Anderson), El padrecito (1964, Miguel M. Delgado), Por mis pistolas (1968, Miguel M. Delgado), El patrullero 777 (1977, Miguel M. Delgado), u El barrendero (1981, Miguel M. Delgado).
Berrac
Berrac ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
A suya población ye de 88 habitants (2006) en una superficie de 7,99 km², con una densidat de población d'11,01 hab/km².
Toponimia
Seguntes Gerhard Rohlfs ye un equivalent semantico de Berroy (Sobrarbe) y Berry (Aisne), derivatos de l'antroponimo Berra documentato en Galia Cisalpina.
Punta de ra Frondiella
A punta de ra Frondiella (en castellano Frondella Occidental) ye un mont de 2.992 m d'altaria situau en a provincia de Uesca (Aragón).
Tradicionalment s'heba considerau como o "tresmil" más occidental d'o Pireneu, encara que en l'actualidat o Instituto Cheografico Nacional le da nomás una altaria de 2.989 metros y a cartografía 1:5000, asinas como as medicions GPS una altaria de 2.992.
Villagalijo
Villagalijo ye un municipio d'a comunidat autonoma castellanoleyonesa en a provincia de Burgos, situau en a comarca de Montes de Oca y partiu chudicial de Briviesca.
A suya población ye de 79 habitants (2007) en una superficie de 22,07 km², con una densidat de población de 3,58 hab/km².
Cheografía
A localidat de Villagalijo se troba situada a 907 metros d'altaria sobre lo livel d'a mar, a una distancia de 48 km d'a ciudat de Burgos, a capital d'a suya provincia.
D'o suyo termin municipal en fan parte os lugars de Santa Olalla del Valle y Ezquerra.
MS-DOS
thumb|300px|MS-DOS. MS-DOS (acronimo de Microsoft Disk Operating System) ye un sistema operativo pa ordinadors personals basaus en x86 desembolicau prencipalment por Microsoft. Colectivament, MS-DOS, o suyo cambeo de nombre como IBM PC DOS y qualques sistemas operativos que intentan estar compatibles con MS-DOS, a vegadas se denominan "DOS" (que tamién ye o acronimo chenerico de sistema operativo de disco).
MS-DOS estió o prencipal sistema operativo pa os ordinadors personals compatibles con IBM PC entre o decenio de 1980, inte en o qual estió reemplazau gradualment por sistemas operativos que ofriban una interficie grafica d'usuario (GUI), en cuantas cheneracions d'o sistema operativo grafico Microsoft Windows. IBM obtenió a licencia y lo relanzó en 1981 como PC DOS 1.0 pa o suyo emplego en os suyos PC. Encara que MS-DOS y PC DOS estioron desembolicaus inicialment en paralelo por Microsoft y IBM, os dos productos diverchoron dimpués de dotze anyos, en 1993, con diferencias reconoixibles en compatibilidat, sintaxi y capacidatz. Entre a suya vida util, se lanzoron cuantos productos d'a competencia pa la plataforma x86, y MS-DOS pasó por ueito versions, dica que o desembolique cesó en 2000. Inicialment, MS-DOS yera endrezau a procesadors Intel 8086 que s'executaban en hardware d'ordinador usando disquetz pa almagazenar y accedir no solament a o sistema operativo, sino tamién a o software d'aplicación y a os datos de l'usuario. Os lanzamientos de versions progresivas brindoron suporte pa atros meyos d'almagazenamiento masivo en grandarias y formatos cada vegada mayors, de conchunta con suporte de funcions adicionals pa procesadors mas nuevos y arquitecturas d'ordinador en rapida evolución. En zaguera instancia, estió o producto clau en o desembolique de Microsoft d'una interpresa de luengaches de programación a una interpresa de desembolique de software diversa, proporcionando a la interpresa recursos esencials d'ingresos y marketing. Tamién yera o sistema operativo basico subchacent en o qual as primeras versions de Microsoft Windows s'executaban como que GUI.
Sant Chulián de Basa
Sant Chulián de Basa (en castellano San Julián de Basa) ye un lugar d'a provincia de Uesca, situato en o municipio de Yebra de Basa en l'Alto Galligo.
Pueyo testigo
250px|thumb|Pueyos testigo en as [[Bardenas Reyals.]] 250px|thumb|Esquema sobre a relación entre os pueyos testigo y las cuestas, texto en francés. 200px|thumb|Zaguera expresión d'un pueyo testigo en as [[Bardenas Reyals antes de desapareixer por erosión d'o livel sedimentario resistent d'o cabalto.]] Un pueyo testigo u pueyo testimonio ye un pueyo u un mont, dependendo d'a escala, que destaca muito en un terreno on representa os zaguers restos d'una formación cheolochica que ha desapareixiu por un proceso prolongau d'erosión. Indican l'antiga extensión de plataformas estructurals u cuestas.
Sant Chulián de Basa
Historia
Ye en o fondón d'a Vallibasa y ye formato por tres u quatro vicos dispersatos. A la fin d'o sieglo XV teneba 4 fuegos y a meyatos d'o sieglo XIX teneba 9, con 56 habitants en total.
Pueyo testigo
En a depresión d'Ebro y atras cuencas sedimentarias d'edat terciaria d'a Peninsula Iberica bi ha uns pueyos testimonio caracteristicos ditos muelas, con un tramo d'estratos horizontals y resistents de calsinera, piedra d'arena u almendrón en o suyo cabalto envistables como cinglos. Manimenos bels autors consideran pueyo testimonio no a las muelas en cheneral sino a muelas chicotas u restos d'ellas y con forma conica a on encara s'observa una minima presencia d'os estratos duros en lo suyo cabalto, como o Piagordo d'Andorra. Atro eixemplo de pueyo testimonio ye o Pueyo de Belchit, con un livel resistent de calsineras miocenas y a on se troba a ermita de Nuestra Sinyora d'el Pueyo. En Villanueva de la Uerba bi ha un pueyo testigo dito Cabezo de Sant Pavlo. En a Meseta Castellana os pueyos testimonio reciben a sobén a denominación d'alcores, arabismo que no ye desconoixiu de tot en Aragón, visible en a microtoponima de Tramacastiel y que talment aduye a interpretar o macrotoponimo "Alcorisa".
Cuan un pueyo testigo pierde tramo duro d'estratos que proteche os materials tovos esdevién un antepueyo, que puet prener forma de teta, como se vei en Las Tetas de Robres u en toponimos con a radiz "mambla" (parola que deriva d'o latín MAMULA). Una vegada que s'ha formau un antepueyo a erosión irá desfendo-lo con relativa rapideza a escala de tiempo cheolochico y esdevendrá una simpla loma u un simple puyalón en meyo d'una plana.
Ander Deuna
Ander Deuna, Sant Andreu en aragonés, ye un barrio rural de Bermeu, (Bizcaya), que s'estendilla dende Aranondo dica Truboimendi. Seguntes o censo de l'anyo 2009 teneba una población de 31 habitants.
Caseríos
Os caseríos (Baserriak en basco) d'o barrio d'Ander Deuna son os siguients: Aranondo, Udaetxe, Urdaiaga, Bidetxe, Etxebarrilanda, Lopategi, San Andres, Nardiztxikerra, Nardiz y Goienetxe.
Pico d'o Ministirio Occidental
O pico d'o Ministirio Occidental ye un mont de 2.381 metros d'altaria situau en o termin municipal de Sallent de Galligo, en l'Alto Galligo.
Teresa Wright
Muriel Teresa Wright, naixita de Nueva York (Nueva York, Estaus Unius) o 27 d'octubre de 1918 y muerta en New Haven (Connecticut, Estaus Unius) o 6 de marzo de 2005 por un infarcto de miocardio, estió una destacata actriz estausunidense, activa en o cine estausunidense dende primerías d'os anyos 1940 dica zaguerías d'os anyos 1990, con quantos premios recibitos mientres a suya carrera cinematografica.
D'entre a suya filmografía, se puet destacar as suyas interpretacions en bellas cintas como The Little Foxes (1941, William Wyler), Mrs. Miniver (1942, William Wyler), The Pride of the Yankees (1942, Sam Wood), u The Happy Ending (1969, Richard Brooks).
Premios
En 1942, l'actriz Teresa Wright recibió o Premio Oscar a la Millor Actriz Segundaria por o suyo papel de Carol Beldon en a cinta Mrs. Miniver, dirichita por William Wyler.
Aleixandre VIII
Pietro Vito Ottoboni, esleito Papa con o nombre d'Aleixandre VIII (en latín Alexander VIII, en italiano Alessandro VIII), estió un Papa d'a Ilesia Catolica, dende o 6 d'octubre de 1689 dica la suya muerte, estando coronato Papa o 16 d'octubre de 1689. Yera naixito de Venecia (Republica de Venecia) o 22 d'abril de 1610 y morió en Roma (Estatos Pontificios) l'1 de febrero de 1691.
Maià de Montcal
Maià de Montcal (Maià de Montcal en catalán y oficialment, Mayá de Moncal en castellano) ye un municipio catalán situato en a provincia de Chirona y en a comarca d'A Garrocha.
Port-au-Prince
Port-au-Prince (en criollo d'Haití Pòtoprens) ye a capital d'Haití y a suya ciudat mas poblada.
Maià de Montcal
A suya población ye de 379 habitants(2006) en una superficie de 17,28 km² con una densidat de población de 21,93 hab/km².
Cheografía
A localidat de Maià de Montcal ye situata a 241 metros d'altaria sobre o livel d'a mar.
D'o suyo termin municipal fan parte os lugars de Bruguers, Les Carreres, Dosquers, Jonqueres, Llorenç, El Pla de Baix, La Riera, Usall y Vila-rodona.
Historia
Ye citata en un documento de 978, por a donación feita por Miró III, conte de Cerdanya a o monesterio de Sant Per de Besalú d'una casa y d'a suya corte, con o nombre de "Villa Maliano".
Demografia
En 1717 encorpora Ormoyé u Armogués, y en 1970, Dosquers.
Teulada (Cerdenya)
Teulada (Teulada en sardo; Teulada, en italiano y oficialment) ye una comuna sarda en a provincia italiana de Cáller y rechión de Cerdenya, que feba parte de l'antigo reino de Cerdenya.
A suya población ye de 3.988 habitants en una superficie de 245,59 km², con una densidat de población de 16,24 hab/km².
Cheografía
A localidat de Teulada ye situata a 50 metros d'altaria sobre o livel d'a mar.
D'o suyo termin municipal fan parte os lugars de Foxi, Genniomus, Gutturu Saidu, Is Carillus, Malfatano, Masoni de Monti, Masoni de Susu, Matteu, Perdaiola, Perdalonga, Sa Portedda, Su de Is Seis y Su Fonnesu.
Santa Cilia de Panzano
Santa Cilia de Panzano ye un lugar aragonés d'o concello municipal de Casbas de Uesca, situato en a comarca d'a Plana de Uesca y provincia de Uesca.
A suya población ye de 9 habitants (2008).
Cheografía
O lugar de Santa Zilia de Panzano se troba situato a 728 metros d'altaria sobre o livel d'a mar, a una distancia de 34 km d'a ciudat de Uesca, a capital d'a suya comarca y d'a suya provincia.
Casas
Os nombres d'as casas de Santa Cilia de Panzano son:
Bescós, Casero, Español, O Lugar, Laguarta, Matías, Pedro y Salas.
Sufixo -enyo
O sufixo -enyo u -inyo se fa servir pa creyar adchectivos calificativos que dimpués a sobén se sustantivan. Provién d'os sufixos y terminacions latinas -ĬGNUS., -ENEUS, -ENIUS y -ĬNEUS (sobre tot en chentilicios ).
Palabras con este sufixo en aragonés son: cerenyo, barrenya, barrenyo, burrenyo (hibrido de caballo y somera), caliquenyo, espartenya, lambrenyo, lebrenyo, murenyo, ("ripa de piedras"), salcenyo, terrenyo, y o toponimo "Arinyo" (d'o latín ARENEUS).
Cerenyo ye un derivau d'o latín ACIARIU, espartenya ye un derivato de SPARTUS, terrenyo ye un derivau de TERRA, y se desconoixe a etimolochía de lambrenyo, barallando-se as posibilidatz que derive de AERAMEN (como "arambre") u de LUMBRICU (como "leremeco").
Atras luengas romances on bi ha cognatos d'este sufixo son o castellano (sufixo -eño), o catalán (-eny), l'italián (-igno), y o sardo.
Confusions con atros sufixos y terminacions
A palabra fagüenyo que provién de FAVONIUS podría haber teniu una evolución influita por este sufixo.
O sufixo -enyo en chentilicios
Os chentilicios con o sufixo -enyo derivan d'o latín -ĬNEUS y son escasos ("extremenyo"). O sufixo latín -ĬNEUS amaneixió en latín tardano y compitió con o sufixo -INUS. En aragonés actual a denominación arminyo d'o mustelido Mustela erminea provién d'a fosilización d'o chentilicio d'os armenios en latín. Os chentilicios que en luengas vecinas presentan sufixos equivalents como -enyo u -eny referents a localidaz, rechions u países d'a Berbería, Corona de Castiella u America, se pueden adaptar a l'aragonés con este sufixo: cabilenyos, rifenyos, ecetra, a falta de documentación d'un uso diferent en aragonés.
Embún
Embún ye un lugar aragonés situau en lo municipio de la Val d'Echo, en la comarca de Chacetania, provincia de Uesca y partiu chudicial de Chaca.
Cheografía
Embún ye situau sobre un tozal en a parti dreita de lo río Aragón Subordán, a cantos de lo barranco de Betatos, afluent de lo río Aragón Subordán, en la parti sud de lo termin municipal de la Val d'Echo, amán de la muga con o termin municipal de Puent de la Reina de Chaca.
Historia
Seguntes Agustín Ubieto Arteta, la primera cita de lo lugar ye de 867, recollida en a obra d'Antonio Ubieto Arteta Cartulario de Siresa (en Textos Medievales, 2, Valencia, 1960), y documenta las formas Embún, Embune, Empune y Imbuni.
Gastronomía
En la ripera d'iste río ye la huerta d'Embún, famosa por lo cultivo de los "boliches d'Embún", una chicota chodiga blanca muit apreciada en Aragón.
John Cazale
John Holland Cazale, naixito de Boston (Massachusetts) o 12 d'agosto de 1935 y muerto en Nueva York (Nueva York) o 12 de marzo de 1978, estió un actor estausunidense activo en o cine estausunidense dende primerías d'os anyos 1970 dica a suya muerte, con cuantos premios recibitos mientres a suya curta carrera.
Embún
Gastronomía
Son famosas tamién como plato tipico las migas d'Embún, que son una variant de las tipicas migas de pastor populars en gran parti de lo Pireneu Aragonés.
John Cazale
D'entre a suya filmografía, cal destacar as suyas interpretacions en as cintas The Godfather (1972, Francis Ford Coppola), The Conversation (1974, Francis Ford Coppola), The Godfather Part II (1974, Francis Ford Coppola), Dog Day Afternoon (1975, Sidney Lumet) u The Deer Hunter (1978, Michael Cimino).
Édouard Rod
Édouard Rod, naixito de Nyon (Cantón de Vaud, Suiza) o 31 de marzo de 1857 y muerto en Grassa (Alpes Maritimos, Occitania) o 29 de chinero de 1910, estió un escritor y periodista suizo en francés.
García Ximéniz
García Ximéniz u Garcí Ximéniz estió seguntes a leyenda o primer rei d'o lechendario Reino de Sobrarbe.
A leyenda diz que García Ximéniz conquerió a villa de l'Aínsa a os musulmans dimpués d'una dura luita en que, cuan os cristianos ya yeran cuasi reblando a mans d'os moros, apareixió una cruz de fuego dencima d'una carrasca, o mitico árbol de Sobrarbe, que dió fuerzas a os exercitos cristianos ta enrestir y ganar a batalla. La representación teatral d'esta batalla se fa en l'Aínsa y se conoixe como A Morisma.
A esleción de García Ximéniz como caudiello d'os aragoneses tamién tien un orichen mitolochico, ya que se diz que trescientos hombres que yeran reunitos en o monesterio de Sant Chuan d'a Penya lo aclamoron de pronto toz a la vegata sin haber-lo alcordato previament.
Apareixe en a Cronica de Sant Chuan d'a Penya como un hombre sin de chenealochía, que representaba a l'habitant d'a montanya.
Tractau d'os Pireneus
right|thumb|250px|Perdugas territorials d'a [[Monarquía Hispanica por o Tractau d'os Pireneus, en color rosa.]] Se conoix con o nombre de Tractau d'os Pireneus u Paz d'os Pireneus a un tractau internacional sinyau o 7 de noviembre de 1659 en a isla d'os Faisans, una chicota isla fluvial en o río Bidasoa (muga entre as dos monarquías intervenients) entre Luis de Haro, representant d'o rei Felipe III d'Aragón, y o cardenal Mazarino, representant d'o rei Loís XIV de Francia, en o marco d'os tractaus de paz que rematoron a Guerra d'as Trenta Anyadas.
Por iste tractau, que gosa considerar-se que fa parte d'o conchunto de tractaus d'a dita Paz de Westfalia, entre atras importants perdugas territorials d'a Monarquía Hispanica en favor d'o Reino de Francia, a Corona d'Aragón perdió o condau d'o Rosellón y parte d'o condau d'a Cerdanya, que actualment conforman a dita Catalunya Norte en o estau francés, con capital en Perpinyán. Istas cesions se facioron sin as previas consultas a las Corz d'a Corona d'Aragón, que no se trobaba representada en as negociacions, crebando-se asinas o Privilechio d'Unión d'Aragón y Mallorca de Pero IV d'Aragón seguntes o qualo os territorios que heban feito parte de l'antigo Reino de Mallorca no podrían nunca deseparar-se d'a Corona d'Aragón.
Puerto Rico
Puerto Rico ye un país d'America asentau en un archipielago d'o mar d'as Antillas, tamién conoixiu como mar Caribe. A o norte se troban Estaus Unius y as Bahamas; a l'ueste a Republica Dominicana y Haití (isla d'a Espanyola), Cuba y Mexico; a o sudueste as Islas Caimán y Chamaica y a o sudeste, as Antillas Menors.
Localment tamién ye dito Boriquen que yera como clamaban a la isla os índios taínos que i vivíban antis de plegar a o lugar os espanyols.
A suya población ye de 3.916.632 habitants en una superficie de 9.104 km², con una densidat de población de 430,21 hab./km². A suya capital ye a ciudat de San Juan de Puerto Rico, con 449.188 habitants.
Historia
Estió una colonia espanyola dica 1898; en ixa calendata pasó a mans d'os Estaus Unius dimpués d'a Guerra hispano-estausunidense y o Tractau de París y a redota espanyola en ixa guerra.
Conchestión nasal
thumb|right|200px|Misache con conchestión nasal, y o [[moco pendiu.]] A conchestión nasal (termino medico), que en aragonés recibe o nombre familiar de muergo, ye un d'os simptomas d'a rinitis que s'asocia con os procesos catarrals (como a gripe, as alerchias y o constipau común) que se caracteriza por a inflamación d'es teixius tovos d'as vías altas respiratorias y especialment a nariz, a producción de moco y mesmo a dificultat pa respirar.
A persona que sufre conchestión nasal u muergo se diz que ye enmorgau u enmorgada. Como lo muergo ye un d'os simptomas clasicos d'o resfriau, pillar un resfriau se diz tamién enmorgar-se.
Sieso de Uesca
Sieso de Uesca (Sieso de Huesca en castellano) ye un lugar aragonés d'o concello municipal de Casbas de Uesca, situato en a comarca d'a Plana de Uesca y provincia de Uesca.
Cheografía
A localidat de Sieso de Uesca ye situata a 582 metros d'altaria sobre o ran d'a mar, a una distancia de 25 km d'a ciudat de Uesca, a capital d'a suya comarca y d'a suya provincia.
Casas
Os nombres d'as casas de Sieso de Uesca son:
L'Abadía, Alamán, Albert, Alduque, Almudévar, Alpín, A Balsa, Bernardos, Bescós, Bruna, Buisán, Cabrero, Candelaria, Cano, Capitana, Carlota, Carreter, Castellaza, Castellor, Castillero, Consuelo, Correas, O Correo, Cruz, A Cruz, El Cura / Abadía, Escartín, Escolano, A Escuela, Fermín, A Ferrería, El Francés, Gabarre, Garcés, Gaspar, Hermenegilda, Jacinto / Somada?, Jal, Joaquín, Laguarta, Larrosa, El Maestro, Mairal / Somada, Malaño, Manolón, Mariano, Martín Juan, Mundo, Nana, Nasarre, Navarro, Orús, Pachesa, Palacio / Josefa, Pajares, Pelaire, Penilla, Pío (1), Pío (2), Piquero, Puente, Raneta, A Reina, Rinconero, A Royeta, Rulo, San Román, Santo, O Sastre, Sen, Seral, Severo, Silano, Tomaser, Tomi, Treseta, Tricas, Urraca, Ventura, La Viña, Zacarías, Zamora y Zapatero.
The Little Foxes (cinta)
The Little Foxes (títol en anglés, en aragonés As rabosetas, enguerada en Aragón con o títol en castellano de La loba, A loba en aragonés) ye una cinta estausunidense de l'anyo 1941 de cine de drama dirichita por William Wyler seguntes un guión de Lillian Hellman, con una dirección de fotografía de Gregg Toland y producita por Samuel Goldwyn. A cinta, que recebió cuantos premios, incluye en o suyo reparto a destacatos actors como Bette Davis, Herbert Marshall, Teresa Wright, Richard Carlson, Dan Duryea, Patricia Collinge y Charles Dingle.
Lo Casterar Leitorés
Lo Casterar Leitorés (Lo Casterar Leitorés en occitán, Castéra-Lectourois en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
A suya población ye de 298 habitants (2007) en una superficie de 18,86 km², con una densidat de población de 15,80 hab/km².
Castries
Castries ye a capital de Santa Lucía y a suya ciudat mas poblada.